Drapssiktet bestefar om Chloe som falt i døden: – Jeg så henne falle helt ned
Den 18 måneder gamle Chloe Wiegand falt ut fra et åpent vindu på cruiseskipet «Freedom of the Seas» og ned på kaien i San Juan. Den tragiske hendelsen fant sted 7. juli. Tre og en halv måned etter at Chloe falt elleve etasjer ned, tok politiet ut en siktelse mot bestefaren Salvatore Anello for uaktsomt drap. les ogsåI et intervju med CBS forteller Anello om den tragiske hendelsen. – Det jeg husker, er at jeg prøvde å finne henne på gulvet, og da så jeg henne falle. Jeg så henne falle helt ned. Jeg tror jeg var i sjokk en stund, forteller en tårevåt Salvatore Anello. Chloe døde etter fall fra skip: Morfar så ikke det åpne vinduet Før Chloe Wiegand falt, ble hun holdt av bestefaren sin, som tidligere har hevdet at han ikke oppdaget at vinduet var åpent. Han har fortalt at han var sikker på at det var glass foran vinduet da han holdt Chloe og lot henne hvile på kanten – for så å oppleve at hun skled ut av armene hans. – Jeg skrek at jeg trodde det var glass. Jeg trodde jo det var glass. Jeg sier det fortsatt til meg selv, for jeg gjenopplever det hele tiden, sier han.Bestefaren forteller videre at han først trodde Chloe falt foran ham, og skjønte ikke at hun hadde falt ut av vinduet før det var for sent. Anello legger til at han også er fargeblind, noe som kan ha vært årsaken til at han ikke var i stand til å se forskjellen mellom et sotet vindu og et åpent vindu. – Det var som om glasset bare forsvant. Hvis det hadde vært et varselskilt, hadde vi ikke vært i nærheten av vinduet, legger han til. Chloes sønderknuste foreldre har snakket ut på TV om sjokket og sorgen. Til «Today» på NBC tidligere i sommer forklarte jentas mor hvordan hun gjentakende spurte: «Hvor er datteren min? Ta meg til henne», i de dramatiske sekundene rundt hendelsen.Påtalemyndigheten mener at bestefaren må stilles til ansvar for å ha forårsaket ettåringens død. Familiens advokat, Michael Winkleman, har tidligere sagt at siktelsen strør salt i såret til de sørgende pårørende. – Det som skjedde, var helt klart en tragisk ulykke, sier Winkleman. les ogsåFamilien, som er fra delstaten Indiana i USA, har på sin side gått til privat søksmål mot cruiseskipet. Foreldrene mener det var manglende sikkerhet på skipet. Har du sett? Bestefaren siktet etter at Chloe (1) falt i døden Cruiseskipet Freedom of the Seas eies av verdens nest største cruiserederi Royal Caribbean Cruises (RCC). Den norske Wilhelmsen-familien er største enkeltaksjonær i norsk-amerikanske RCC. RCC har sagt i en uttalelse til «Today» at de er i sorg over det som har skjedd, og at deres tanker går til de pårørende. les ogsåMS Freedom of the Seas går i cruisefart i Karibia. Skipet tar 3600 passasjerer og har en besetning på 1400.
I et tårevått intervju forteller bestefar Salvatore Anello om minuttene før Chloe Wiegand falt elleve etasjer ned fra et cruiseskip i Puerto Rico.